ચાર ટેસ્ટની ગત શ્રેણીમાં વિવાદ એટલો બધો વધી ગયો હતો કે કોહલીએ ડીઆરએસ લેતી વખતે ડ્રેસિંગ રૂમ તરફ જોવા બદલ સ્મિથને વિશ્વાસઘાતી કહ્યો હતો. ત્યાર બાદ ઓસ્ટ્રેલિયન મીડિયાનો એક હિસ્સો તેમજ કેટલાક ભૂતપૂર્વ ખેલાડીઓએ કોહલી પ્રત્યે આક્રમક વલણ અખત્યાર કર્યું હતું. તેઓ સતત કોહલી તરફ નિશાન સાધતા રહ્યા. ઓસ્ટ્રેલિયન મીડિયાએ તો કોહલીની સરખામણી અમેરિકાના રાષ્ટ્રપતિ ડોનાલ્ડ ટ્રમ્પ સાથે પણ કરી નાખી હતી. મામલો ત્યારે વધુ બગડ્યો હતો, જ્યારે ઓસ્ટ્રેલિયન ક્રિકેટ બોર્ડના સીઈઓ જેમ્સ સદરલેન્ડે કહી નાખ્યું કે કોહલીને કદાચ ‘સોરી’નો સ્પેલિંગ પણ નહીં આવડતો હોય.